A Monster Like Me

«A Monster Like Me» (norsk: et monster som meg) er en norsk popballade som vant Melodi Grand Prix 2015, og som var Norges bidrag i Eurovision Song Contest samme år. Sangen er skrevet av Kjetil Mørland, og han synger den sammen med Debrah Scarlett. Singelen ble utgitt for salg 17. februar 2015.iTunes - Music - A Monster Like Me - Single

 Melodi Grand Prix 
21. januar 2015 ble «A Monster Like Me» presentert som ett av de elleve bidragene i NRKs Melodi Grand Prix 2015. Sangen var niende bidraget ut på scenen i Oslo Spektrum lørdag 14. mars, og den avanserte til gullfinalen. Der vant den en knapp seier og ble Norges bidrag til Eurovision Song Contest 2015 i Wien i Østerrike. Sangen synges på engelsk av Mørland og Debrah Scarlett.

 Eurovision Song Contest 
«A Monster Like Me» deltok i den andre semifinalen torsdag 21. mai 2015, etter Malta, og før Portugal. I semifinalen ble Norge nummer fire og kvalifiserte seg til finalen lørdag 23. mai.

Ved starten av finalen viste veddemålsbyråenes lister at Sverige, Russland og Italia var mest spilt, mens Norge lå trygt inne blant de ti beste.Bookmakerliste (foranderlige data) I finalen var Norge det niende bidraget ut – etter Serbia og før den endelige vinneren Sverige. Norge fikk  i finalen og endte på en åttendeplass. «A Monster Like Me» ble etterfulgt som Norges bidrag i 2016 av Agnete med «Icebreaker».

 Musikkvideo 
Låtens musikkvideo ble regissert av Fredrik Støbakk og Audun Magnæs og ble utgitt på Mørlands YouTube-kanal 20. februar 2015. Videoen foregår i et mørkt rom hvor Mørland står på den ene siden av et dekket langbord. Etter hvert som sangen fortsetter, kommer Scarlett inn og heller en ukjent væske i glassene til alle gjestene. Plutselig begynner gjestene rundt bordet å oppføre seg uforskammet og begynner å kaste mat rundt seg. Mørland ønsket seg ikke en konkret handling for videoen, for han mente dette ville komme i veien for formidlingen av sangteksten og låten. Han ønsket i stedet å bygge opp den filmatiske og mystiske stemningen i låten og var inspirert av Henrik Ibsen:

 Topplister 
Liste (2015)HøyesteplasseringUkerpå listenDebutdato, Flandern (Ultratip)ultratop.be – Mørland & Debrah Scarlett – A Monster Like Me37230. mai 2015 (VG-lista)norwegiancharts.com – Mørland & Debrah Scarlett – A Monster Like Me233Uke 13 2015 (Schweizer Hitparade)hitparade.ch – Mørland & Debrah Scarlett – A Monster Like Me45131. mai 2015 (Offizielle Deutsche Charts)offiziellecharts.de – Mørland & Debrah Scarlett – A Monster Like Me92129. mai 2015 (Ö3 Austria Top 40)austriancharts.at – Mørland & Debrah Scarlett – A Monster Like Me1715. juni 2015

 Se også 
 Melodi Grand Prix 2015
 Eurovision Song Contest 2015
 Norge i Eurovision Song Contest

 Referanser 

Kategori:Sanger fra 2015
Kategori:Bidrag til Eurovision Song Contest 2015
Kategori:Norges bidrag til Eurovision Song Contest
Kategori:Vinnersanger i Melodi Grand Prix